**Ministru kabineta instrukcijas projekta**

**“Grozījumi Ministru kabineta 2010. gada 28. septembra instrukcijā Nr. 16 "Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm) | Atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 5.1punktam kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta instrukcijas projekts “Grozījumi Ministru kabineta 2010. gada 28. septembra instrukcijā Nr. 16 "Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī"” (turpmāk – projekts) sagatavots, pamatojoties uz valsts apdraudējuma mācību secinājumiem un Saeimas Prezidija 2019.gada 9.oktobra vēstuli Nr.11-ip “Par izmaiņām apziņojamo valsts augstāko amatpersonu sarakstā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iepriekšējā laika posmā ir veikti grozījumi likumā „Par sabiedrisko pakalpojumu regulatoriem” un veiktas strukturālas izmaiņas Saeimas administratīvajā struktūrā un Drošības policijā, tās nosaukumu nomainot uz Valsts drošības dienestu, kā rezultātā Ministru kabineta 2010. gada 28. septembra instrukcijā Nr. 16 "Kārtība, kādā valsts augstākās amatpersonas apziņojamas valsts apdraudējuma gadījumā un par ārkārtas notikumiem valstī” (turpmāk - Instrukcija) lietotie institūciju un amatu nosaukumi vairs neatbilst šī brīža reālajai situācijai. Ņemot vērā minēto, nepieciešams precizēt Instrukciju, paredzot:1. visā Instrukcijas tekstā (3., 8., 11., 12. un 17. punktā) aizstāt vārdus “Drošības policija” ar vārdiem “Valsts drošības dienests” attiecīgajā locījumā, jo attiecīgās valsts drošības iestādes nosaukums ir mainīts;
2. Instrukcijas pielikumā aizstāt vārdus “Saeimas Kancelejas direktors” ar vārdiem “Saeimas Administrācijas ģenerālsekretārs”, jo Saeimas administratīvajā struktūrā ir veiktas izmaiņas;
3. Instrukcijas pielikumā aizstāt vārdus “Saeimas priekšsēdētājs” ar vārdiem “Saeimas Prezidija locekļi”, jo Saeimas Prezidijs ir izteicis Krīzes vadības padomes sekretariātam nepieciešamību valsts apdraudējuma gadījumā apziņot visus Saeimas Prezidija locekļus, kas atbilst arī valsts apdraudējumu vairāku mācību secinājumiem;
4. Instrukcijas pielikumu papildināt ar jaunu punktu “Sabiedrisko pakalpojumu regulēšanas komisijas priekšsēdētājs”, jo 2011.gada 11.augustā stājās spēkā grozījumi likumā „Par sabiedrisko pakalpojumu regulatoriem”, nosakot ka Sabiedrisko pakalpojumu regulēšanas komisija ir institucionāli un funkcionāli neatkarīgs, pilntiesīgs, autonoms publisko tiesību subjekts un patstāvīgs sava likumā apstiprinātā budžeta izpildē. Sabiedrisko pakalpojumu regulēšanas komisijas priekšsēdētāju un padomes locekļus amatā ieceļ Saeima, kā arī Sabiedrisko pakalpojumu regulēšanas komisija savu funkciju pildīšanā nav padota valsts vai pašvaldību institūcijām.
 |
| 3. | Projekta izstrādē iesaistītās institūcijas un publiskas personas kapitālsabiedrības | Krīzes vadības padomes sekretariāts, Saeimas Administrācija, Iekšlietu ministrija un Sabiedrisko pakalpojumu regulēšanas komisija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Saeimas Prezidijs, Saeimas Administrācija, Sabiedrisko pakalpojumu regulēšanas komisija, Krīzes vadības padomes sekretariāts, Valsts ugunsdzēsības un glābšanas dienests, Valsts policija, Nacionālie bruņotie spēki, Valsts drošības dienests un Ministru prezidenta birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Iekšlietu ministrs Sandis Ģirģens

Iekšlietu ministrijas valsts sekretārs Dimitrijs Trofimovs

Druvaskalns 67075835

kaspars.druvaskalns@vugd.gov.lv